Die afdraai na Kerkstraat om van ons mooiste bruide te ontmoet | Maroela Media
17 Julie 2019
Skoolmeisie vas oor baba in puttoilet
Johnny Clegg se gesin versoek privaatheid
Mashaba teleurgesteld in Eskom wat vergadering misloop
Fedusa, Untu beplan om pendelaarsdienste tot stilstand te bring
Besoedelende myne gaan lisensies verloor
Kommissie van ondersoek was onnodig
Ode aan vryheid in Maastricht
Ouma se advies aan die ANC
Europese beskawing onder die loep
Menseregtekommissie skeer nie almal oor dieselfde kam
Oosthuizen slaan saam met Koepka af
SA skoolrugbyspanne is gekies
Protea-netbalspan laat krieket-eweknie bloos
Proteas vanaand weer in aksie ná puik oorwinning
Drie SA wynplase onder beste ter wêreld
Resep: Broodpoeding met ŉ verskil
Gedig: Die skildery
Gedagte vir die dag: Die regte pad
ToekomsVenster: Beginsels vir ’n gelukkige lewe; pasop vir die roofvoëls
Tieners gevonnis vir die Evangelie en gered deur gebed
Eerste enkelsnit vir jong straatsanger
‘STROOP’ kry 20ste kroon!
Kiden KD125-V: Beginnerfiets met ’n tikkie nostalgie
Luister: Wiele2Wiele gesels oor Audi se gesinswa
In ŉ vreemde land? Jou slimfoon kan help met vertaling
Miljoene Twitter-gebruikers sonder twiets gelaat
Ford se Everest afgestof en opgetof
Luister: André Schwartz stap ‘die pad’ met jongste soloalbum
Anel, Nico en kie weer saam op die grootskerm vir ‘Semi-Soet 2’
Riana kort op Ricus se hakke op Afrikaanse Top-20
Luister in 3 minute: Minimumlone en rentekoerse bekyk
ToekomsVenster: Beginsels vir ’n gelukkige lewe; jou lewenslyn
Die afdraai na Kerkstraat om van ons mooiste bruide te ontmoet
26 Junie 2019
Foto: Die Tuishuise & Victoria Manor)
In die verte is dit altyd sigbaar, die opmerklike hoë torings. Die klokke lui, en as die dorpie betree word, voel dit asof jou vader jou inwag, amper soos die lang verlore seun wat huis toe keer. Elke dorpie het só ’n vader-, oftewel moederfiguur, en dis iets wat uitstaan vir die meeste toeriste of besoekers wat hulself in enige van Suid-Afrika se dorpies bevind.
Dit is dikwels die gebou met die meeste karakter en as jy by die poorte instap, weergalm ’n stem tussen die pilare wat die dorpie regop hou en die reuk van kiaathout treusel nog in jou onderbewussyn. Die lig val skuins op die kanselkleed en die boodskap tref jou bors met mening.
Daar is min beweging en die Psalms sing melodies soos ’n straattroebadoer, ’n wildsbok wat wandel en die sondaars word met die beste wyn bedien, want hiér is almal welkom. In Suid-Afrika se kleiner dorpies is die lewe dikwels in die bruid se skoonheid. In die woorde van die Sjinees-Amerikaanse argitek, I. M. Pei, is argitektuur die spieël van die lewe. Jy hoef slegs jou oë op die gebou te rig om die teenwoordigheid van die verlede en die gees van die plek te voel; dis die refleksie van ’n samelewing.
Ná die opspraakwekkende Afrikaanse rolprent Dominee Tienie besef ’n mens watter outoriteit in ’n kerkgebou sit en dat ons land met heelwat van hierdie praggeboue kan spog. LekkeSlaap het deur die land heen na kerkgeboue gekyk, sodat gaste die mooistes kan besoek terwyl hulle op reis is.
Bredasdorp lê aan die voet van die Heuningberge teen Preekstoel-heuwel tussen wilde fynbos en die rooi Bredasdorp-lelie. Toe die gemeentelede van die suidelike deel van Swellendam wou afstig, was daar ’n dispuut tussen Pieter van der Byl en Michiel van Breda oor waar die kerk moes wees. As gevolg van dié onopgeloste argument is daar toe twee nuwe gemeentes gestig waarvan die NG Gemeente Bredasdorp op 22 Maart 1839 in Lange Fontein gestig is ─ die 23ste bestaande NG gemeente in Suid-Afrika. Vandag spog dié ouwêreldse dorp met ’n uitsonderlike kerk wat in 1860 in ’n Neo-Gotiese styl gebou is en deel van die Skeepswrakmuseum-kompleks vorm.
(Foto: Elna Geldenhuys)
Klik hier as jy die proteas van Bredasdorp vir jou kombuistoonbank by die huis wil koop.
Dié tuisdorp van liedjieskrywer Stef Kruger het die nodige stilte vir hom gebied om talle liedjies te skryf waarvoor ons vandag só lief is. Die kans is goed dat Philippolis ’n groot aandeel in treffers soos “Tussen jou en my” en “Pennies op die spoor” het. Dié kerkgebou het die ou Griekwa-kerkie vervang en die hoeksteen is deur dominee Fraser gelê. Die kerk se toring is tydens die Anglo-Boereoorlog as uitkyktoring gebruik en dié gewelddadige gebeurtenis het ook die oorspronklike orrel se laaste pyp gekelder. Kort daarna, in 1907, is ’n nuwe orrel ingesit en vandag beskou musikante dié orrel as een van die beste in die land.
Die NG kerk in dié dorp is vol interessanthede en is as ’n erfenisterrein benoem. Die preekstoel het ’n unieke ontwerp en bevat geen spykers of skroewe nie, en die amptelike klokluier is ook die plaaslike kroegman ─ voorwaar ’n rock ’n roll-dorpie.
(Foto: Kanon Guest House)
’n Nag in die Vrystaat se oudste dorp is beslis nie te versmaai nie, so klik gerus hier om ’n nag of twee in Philippolis af te saal.
Wat vandag as die Grootkerk en die Nuwekerk in Graaff-Reinet bekend staan, het oorspronklik weens ’n verdeeldheid in die gemeente as gevolg van dienste wat in Afrikaans gehou is, ontstaan. ’n Gedeelte van die gemeente, onder leiding van dominee Naudé, het afgestig en aanvanklik dienste in die stadsaal gehou. Die Grootkerk is later in ’n Gotiese herlewingstyl gebou en is die enigste NG kerk wat ’n kaggel het. Vandag word die Grootkerk as die dorp se simbool gesien en dit is moeilik om nie te stop om ’n foto te neem nie.
(Foto: NG Grootkerk – Graaff-Reinet)
Die Grootkerk is maar een van vele monumentale strukture in Graaff-Reinet, so klik hier as jy dié dorp se verskeidenheid argitektoniese style wil beleef.
Lady Grey is as gevolg van die afstigting van ’n deel van die NG Gemeente Aliwal-Noord gestig. Die plaas Waaihoek is oorgekoop om die kerk te bou en Lady Grey is na die vrou van die destydse goewerneur, sir George Grey, vernoem. Dié sandsteen-kerk is vandag ’n Nasionale Monument.
Klik hier as jy ’n skaaptjoppie oor die kole wil gooi in Lady Grey.
Vosburg is in 1895 as ’n nuwe nedersetting gestig en die NG gemeente het ook in daardie tyd ontstaan. Die Australiese argitek, William Henry Ford, het die kerk ontwerp en die eerste predikant, dominee J.D. Louw, het op 27 November 1909 die hoeksteen gelê. Vandag spog dié dorpie met 22 nasionale monumente en die kerkgebou word as ’n merkwaardige landmerk gesien.
Klik hier as jy in Vosburg wil oornag en die San-rotskuns van nader wil aanskou.
Dié besondere kerkgebou in Cradock is in 1868 opgerig en die invloed van St. Martins-in-the-Field in Londen kan duidelik in die ontwerp raakgesien word. Cradock het ’n ryk geskiedenis ─ dit is in dié einste gemeente waar Paul Kruger in 1826 gedoop is en dis ook een van die distrikte waar die Groot Trek begin het. Die inwyding van dié kerk was ’n omstrede kwessie, omdat die bouer nie die sleutels wou oorhandig totdat die volle bedrag betaal is nie. Die gemeente het gou-gou ’n hoed omgestuur en die nodige fondse is ingesamel.
Die Groot-Visrivier staan altyd reg vir ’n visvang-wegbreek, so klik hier om in Cradock af te saal en ’n bietjie lyn nat te maak.
So seker soos ’n amen in die kerk waar die laaste orrelpyp sing, kan jy maar wees om ’n paar pragfoto’s in dié dorpe te neem en die kerke beloof om jou met ope arms te verwelkom.
Hierdie artikel is verskaf deur Lekkeslaap.co.za en is opgestel deur Altus Booysen.
Deel van: Reis
Slaap in ŉ woudhuis, smul by ŉ plaaskombuis
Luister: Verken Japan vanuit jou leunstoel
Gedagte vir die dag: Die Here sal jou nie in die steek laat nie
Video: Trane vloei toe renosterwesies terugkeer na natuur